2012. december 3-án benyújtott kereset - Recaro kontra OHIM - Certino Mode (RECARO)
(T-524/12. sz. ügy)
A keresetlevél nyelve: angol
Felek
Felperes: Recaro Beteiligungs-GmbH (Kaiserslautern, Németország) (képviselő: J. Weiser ügyvéd)
Alperes: Belső Piaci Harmonizációs Hivatal (védjegyek és formatervezési minták) (OHIM)
A másik fél a fellebbezési tanács előtti eljárásban: Certino Mode, SL (Elche, Spanyolország)
Kereseti kérelmek
A felperes azt kéri, hogy a Törvényszék:
változtassa meg a megtámadott határozatot oly módon, hogy utasítsa el a beavatkozó által benyújtott fellebbezést, és állapítsa meg a 734343. sz. "RECARO" védjegy megszűnését;
másodlagosan helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2012. szeptember 6-i határozatát (R 1761/2011-1. sz. ügy); és
az OHIM-ot és adott esetben a beavatkozót kötelezze a jelen eljárás és az OHIM fellebbezési tanácsa előtti eljárás költségeinek viselésére.
Jogalapok és fontosabb érvek
A megszűnés megállapítása iránti kérelemmel érintett közösségi védjegy: a "RECARO" szóvédjegy a 10. és 25. osztályba tartozó áruk vonatkozásában - 734343. sz. közösségi védjegy.
A közösségi védjegy jogosultja: a fellebbezési tanács előtti eljárásban részt vevő másik fél.
A közösségi védjegy megszűnésének megállapítását kérelmező fél: a felperes.
A törlési osztály határozata: a törlési osztály megállapította a közösségi védjegy megszűnését.
A fellebbezési tanács határozata: a fellebbezési tanács részben hatályon kívül helyezte a megtámadott határozatot.
Jogalapok:
A 207/2009 tanácsi rendelet 51. cikke (1) bekezdésének az említett rendelet 15. cikkével együttesen értelmezett a) pontjának megsértése;
a 207/2009 tanácsi rendelet 76. cikkének a 2868/95 bizottsági rendelet 50. szabályánek (1) bekezdésével együttesen értelmezett (2) bekezdésének megsértése;
a 207/2009 tanácsi rendelet 75. cikke (1) bekezdésének megsértése.
____________